
Nr. 8187 din 02.09.2026

ANUNȚ

Primăria Comunei Poiana Stampei, cu sediul în comuna Poiana Stampei, sat Poiana Stampei, str. Principală nr. 231, județul Suceava, organizează concurs pentru ocuparea unui post contractual vacant unic de consilier debutant în cadrul Compartimentului implementare proiecte finanțate din fonduri externe nerambursabile al aparatului de specialitate al Primarului comunei Poiana Stampei, județul Suceava, pe perioadă determinată, în conformitate cu H.G. nr. 1336/2022, cu modificările și completările ulterioare, precum și cu art. XXII alin. (2), (3) și (6) din Legea nr. 141/2025 privind unele măsuri fiscal-bugetare, cu modificările și completările ulterioare.
1. Consilier debutant în cadrul Compartimentului implementare proiecte finanțate din fonduri externe nerambursabile al aparatului de specialitate al Primarului comunei Poiana Stampei, județul Suceava - post contractual vacant unic, funcție de execuție, grad profesional debutant, pe perioadă determinată, cu normă întreagă de 8 ore/zi, respectiv 40 de ore/săptămână.
2. Condiții generale
Candidații care participă la concursul pentru ocuparea unui post contractual vacant de consilier debutant în cadrul Compartimentului implementare proiecte finanțate din fonduri externe nerambursabile al aparatului de specialitate al Primarului comunei Poiana Stampei, județul Suceava, pe perioadă determinată, trebuie să îndeplinească următoarele condiții:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
3. Condiții specifice de participare la concurs/examen:
- studii universitare de licență absolvite cu diplomă de licență sau echivalentă;
- cunoștințe de operare Microsoft Office (Word, Excel, PowerPoint) ;
- cunoașterea limbii engleze - nivel B1;
- permis de conducere categoria B;
- vechime în specialitatea studiilor necesare ocupării postului: nu se solicită.
 
4. Dosarul de înscriere se va depune la registratura Primăriei comunei Poiana Stampei, județul Suceava și va conține în mod obligatoriu:
a) formular de înscriere la concurs, conform modelului prevăzut la anexa nr. 2 din Hotărârea Guvernului nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european. 
5. Copiile de pe actele prevăzute la pct. 4 lit. b)-e), precum și, după caz, copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs. Certificatul de cazier judiciar poate fi înlocuit, în condițiile art. 35 alin. (5) din H.G. nr. 1336/2022, cu o declarație pe propria răspundere privind antecedentele penale; candidatul declarat admis la selecția dosarelor va completa dosarul în condițiile și termenul prevăzute de actul normativ. Documentul privind integritatea comportamentală se solicită numai în situațiile prevăzute de art. 35 alin. (1) lit. h) din H.G. nr. 1336/2022.
6. Dosarele de înscriere la concurs se depun la sediul Primăriei comunei Poiana Stampei, str. Principală nr. 231, județul Suceava, telefon 0230/575177, e-mail primaria@poianastampei.ro, persoană de contact: Tătaru Mirela - consilier juridic, responsabil resurse umane, în termen de 10 zile lucrătoare de la data afișării anunțului, respectiv în perioada 04.09.2026-17.09.2026, până la ora 16:00.
7. Anunțul privind concursul se publică, potrivit art. 18 din H.G. nr. 1336/2022, la sediul instituției și pe pagina de internet a Primăriei comunei Poiana Stampei, în secțiunea dedicată concursurilor, precum și se transmite spre publicare pe portalul posturi.gov.ro, potrivit procedurii aplicabile.
8. Bibliografia: 
1. Constituția României, republicată – în special dispozițiile privind administrația publică locală; 
2. O.U.G. nr. 57/2019 privind Codul administrativ, cu modificările și completările ulterioare – partea referitoare la administrația publică locală, autoritățile administrației publice locale și aparatul de specialitate al primarului; 
3. Legea nr. 53/2003 – Codul muncii, republicată, cu modificările și completările ulterioare – în special drepturile și obligațiile salariatului, disciplina muncii și răspunderea disciplinară; 
4. O.U.G. nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare; 
5. O.U.G. nr. 133/2021 privind gestionarea financiară a fondurilor europene pentru perioada de programare 2021–2027, cu modificările și completările ulterioare; 
6. Legea nr. 98/2016 privind achizițiile publice, cu modificările și completările ulterioare – principiile achizițiilor publice și dispozițiile relevante pentru implementarea proiectelor; 
7. H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare; 
8. Regulamentul (UE) 2021/1060 al Parlamentului European și al Consiliului din 24 iunie 2021 – dispozițiile generale privind fondurile europene pentru perioada 2021–2027.
9. Legea nr. 169/2026 privind Codul amenajării teritoriului, urbanismului şi construcţiilor.
Notă: La studierea actelor normative din bibliografie, candidații vor avea în vedere toate republicările, modificările și completările intervenite până la data depunerii dosarelor de concurs.
TEMATICA
- Principiile constituționale privind administrația publică și administrația publică locală.
- Organizarea și funcționarea administrației publice locale; autoritățile administrației publice locale; primarul și aparatul de specialitate al primarului; reguli aplicabile personalului contractual.
- Contractul individual de muncă; drepturile și obligațiile salariatului; disciplina muncii și răspunderea disciplinară; contractul individual de muncă pe durată determinată.
- Prevenirea, constatarea și sancționarea neregulilor în obținerea și utilizarea fondurilor europene și/sau a fondurilor publice naționale aferente acestora.
- Gestionarea financiară a fondurilor europene pentru perioada de programare 2021-2027; fluxuri financiare și documente specifice implementării proiectelor.
- Principiile și principalele etape ale achizițiilor publice; atribuirea și derularea contractelor de achiziție publică în legătură cu proiectele finanțate din fonduri externe nerambursabile.
- Dispozițiile generale ale Regulamentului (UE) 2021/1060 privind implementarea, monitorizarea, indicatorii, raportarea, informarea și comunicarea aferente fondurilor europene.
- Reglementări privind amenajarea teritoriului, urbanismul, autorizarea executării lucrărilor de construcții și disciplina în construcții, în limitele atribuțiilor prevăzute în fișa postului.
9. Atribuțiile postului: 
Titularul postului îndeplinește, sub coordonarea superiorului ierarhic și/sau a managerului/coordonatorului proiectului, după caz, următoarele atribuții:
I. Activități privind identificarea și pregătirea proiectelor
Urmărește programele și oportunitățile de finanțare externă nerambursabilă care pot fi accesate de comuna Poiana Stampei.
Studiază ghidurile solicitantului, regulamentele, instrucțiunile, procedurile și celelalte documente aferente programelor de finanțare.
Participă la identificarea necesităților și a proiectelor eligibile pentru finanțare din fonduri externe nerambursabile.
Participă la colectarea informațiilor și documentelor necesare pregătirii cererilor de finanțare.
Sprijină elaborarea cererilor de finanțare și a documentelor anexă, conform cerințelor programelor de finanțare.
Participă la încărcarea și transmiterea documentelor în platformele informatice specifice programelor de finanțare, în limita drepturilor de acces acordate.
II. Activități privind implementarea proiectelor
Participă la implementarea proiectelor finanțate din fonduri externe nerambursabile în care comuna Poiana Stampei are calitatea de beneficiar sau partener.
Cunoaște și urmărește respectarea prevederilor contractelor/deciziilor/ordinelor de finanțare și a anexelor acestora.
Urmărește graficul de implementare și termenele stabilite pentru activitățile proiectelor.
Monitorizează, în limita atribuțiilor repartizate, realizarea activităților, rezultatelor și indicatorilor prevăzuți în proiect.
Participă la întocmirea documentelor necesare implementării proiectelor.
Colaborează cu membrii echipelor de proiect și cu compartimentele de specialitate ale Primăriei pentru realizarea activităților asumate.
Urmărește îndeplinirea obligațiilor și termenelor stabilite prin contractele de finanțare și comunică superiorului ierarhic/coordonatorului de proiect eventualele întârzieri sau neconformități constatate.
Participă la ședințele de lucru ale echipelor de implementare și întocmește, după caz, documentele rezultate din acestea.
III. Monitorizare și raportare
Participă la întocmirea rapoartelor de progres și a celorlalte raportări solicitate de autoritățile finanțatoare.
Colectează și centralizează datele și documentele justificative necesare raportării activităților proiectelor.
Urmărește stadiul fizic și, în colaborare cu compartimentul financiar-contabil, stadiul financiar al proiectelor.
Participă la monitorizarea indicatorilor asumați prin cererile și contractele de finanțare.
Semnalează coordonatorului de proiect/superiorului ierarhic orice situație care poate afecta realizarea activităților, indicatorilor, termenelor sau obiectivelor proiectului.
Participă la elaborarea răspunsurilor la solicitările de clarificări formulate de autoritățile de management, organismele intermediare, autoritățile finanțatoare sau alte organisme competente.
IV. Activități financiar-administrative aferente proiectelor
Participă, în limita atribuțiilor stabilite, la pregătirea documentelor necesare cererilor de plată, cererilor de rambursare, cererilor de prefinanțare și altor documente financiare specifice proiectelor.
Verifică existența documentelor justificative necesare raportărilor și solicită completarea acestora atunci când constată lipsuri.
Colaborează cu compartimentul financiar-contabil pentru corelarea documentelor tehnice cu documentele financiar-contabile aferente proiectelor.
Urmărește respectarea condițiilor de eligibilitate aplicabile cheltuielilor proiectului, în limita atribuțiilor postului.
Participă la pregătirea documentelor necesare verificărilor, misiunilor de audit și controalelor efectuate asupra proiectelor.
V. Achiziții aferente proiectelor
Colaborează cu persoana responsabilă de achiziții publice în vederea realizării achizițiilor prevăzute în cadrul proiectelor.
Furnizează informațiile și documentele privind proiectul necesare pregătirii procedurilor de achiziție.
Urmărește corelarea calendarului achizițiilor cu graficul de implementare a proiectului.
Monitorizează, din perspectiva implementării proiectului, derularea contractelor de achiziție și semnalează întârzierile sau problemele care pot afecta proiectul.
VI. Comunicarea cu finanțatorii și alte instituții
Menține, în limita competențelor acordate, legătura cu autoritățile de management, organismele intermediare, agențiile pentru dezvoltare regională, ministerele și celelalte organisme implicate în gestionarea fondurilor externe nerambursabile.
Pregătește proiecte de adrese, notificări, solicitări de clarificări și alte comunicări aferente proiectelor.
Urmărește comunicările transmise prin platformele informatice aferente proiectelor și informează persoanele responsabile cu privire la termenele și obligațiile stabilite.
VII. Modificarea și finalizarea proiectelor
Participă la pregătirea documentațiilor pentru modificarea contractelor de finanțare, inclusiv notificări și acte adiționale, atunci când este cazul.
Participă la activitățile necesare finalizării proiectelor și întocmirii raportărilor finale.
Participă la monitorizarea obligațiilor asumate pentru perioada de durabilitate/sustenabilitate a proiectelor, după caz.
VIII. Evidența și arhivarea documentelor
Asigură evidența documentelor aferente proiectelor repartizate.
Organizează documentele proiectelor în format fizic și/sau electronic, astfel încât acestea să poată fi identificate și prezentate cu operativitate.
Asigură arhivarea documentelor proiectelor în conformitate cu prevederile contractelor de finanțare, instrucțiunilor finanțatorului și legislației aplicabile.
Respectă termenele de păstrare a documentelor aferente proiectelor.
IX. Informare și publicitate
Participă la realizarea activităților de informare, comunicare, transparență și publicitate prevăzute în cadrul proiectelor.
Urmărește respectarea cerințelor de identitate vizuală și a obligațiilor de informare și publicitate impuse beneficiarului.
X. Atribuții generale
Respectă prevederile Regulamentului de organizare și funcționare, Regulamentului intern, Codului de conduită și ale celorlalte proceduri interne ale instituției.
Respectă legislația privind protecția datelor cu caracter personal și confidențialitatea informațiilor la care are acces.
Respectă normele de securitate și sănătate în muncă și de prevenire și stingere a incendiilor.
Răspunde de corectitudinea și legalitatea documentelor întocmite în exercitarea atribuțiilor proprii, în limitele competențelor postului.
Utilizează bunurile și echipamentele instituției exclusiv în interesul serviciului și răspunde de păstrarea acestora.
Participă la programe de formare și perfecționare profesională în domeniul atribuțiilor postului.
Informează de îndată superiorul ierarhic asupra situațiilor care pot genera nereguli, conflicte de interese, incompatibilități, corecții financiare sau prejudicii în cadrul proiectelor.
Îndeplinește și alte atribuții în domeniul de activitate al postului, stabilite de superiorul ierarhic, de primar sau prin actele administrative de constituire a echipelor de proiect, cu respectarea prevederilor legale.
Pentru fiecare proiect în care titularul postului este nominalizat, îndeplinește atribuțiile specifice stabilite prin actul administrativ de constituire/modificare a echipei de proiect, acestea urmând a fi reflectate corespunzător în fișa postului, potrivit prevederilor legale aplicabile.
XI. Urbanism și amenajarea teritoriului
Aplică prevederile legale în domeniul amenajării teritoriului, urbanismului și autorizării executării lucrărilor de construcții.
Urmărește aplicarea și respectarea prevederilor Planului Urbanistic General al comunei Poiana Stampei, ale Regulamentului Local de Urbanism și ale celorlalte documentații de urbanism aprobate potrivit legii.
Participă la activitățile privind inițierea, elaborarea, actualizarea, avizarea și aprobarea documentațiilor de amenajare a teritoriului și de urbanism, în condițiile legii.
Urmărește corelarea documentațiilor de urbanism cu strategiile și programele de dezvoltare ale comunei și cu documentațiile de amenajare a teritoriului de rang superior.
Analizează, în limitele competențelor postului, documentațiile de urbanism depuse în vederea promovării spre avizare și aprobare.
Participă la pregătirea documentelor necesare supunerii spre aprobarea Consiliului Local al comunei Poiana Stampei a documentațiilor de urbanism pentru care competența de aprobare aparține consiliului local.
Urmărește respectarea procedurilor legale privind informarea și consultarea publicului în procesul de elaborare sau revizuire a planurilor de amenajare a teritoriului și de urbanism.
Ține evidența documentațiilor de urbanism aprobate și asigură, potrivit atribuțiilor stabilite, consultarea și furnizarea informațiilor cu caracter public din acestea.
Participă, în limitele competențelor stabilite prin lege și prin actele administrative interne, la verificarea respectării disciplinei în domeniul autorizării executării lucrărilor de construcții pe teritoriul comunei Poiana Stampei.
Participă la verificările în teren privind concordanța dintre lucrările executate și autorizațiile de construire/desființare emise, atunci când este desemnat în acest sens și are competența legală necesară. Sesizează persoanele/structurile competente cu privire la situațiile constatate în teren care pot reprezenta încălcări ale legislației privind autorizarea executării lucrărilor de construcții.
Participă, potrivit competențelor stabilite, la întocmirea documentelor de constatare și la aplicarea măsurilor prevăzute de lege în materia disciplinei în construcții.
Urmărește, atunci când această atribuție îi este stabilită potrivit legii, ducerea la îndeplinire a măsurilor dispuse ca urmare a constatării unor abateri în domeniul disciplinei în construcții.
10. Alte informații necesare
Modelul “Formular de înscriere la concurs” și Modelul Adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului se regăsesc in H.G. nr. 1.336/2022, Anexa 2 și Anexa 3.
Date contact institutie: Primăria comunei Poiana Stampei
Telefon: 0230/575177
E-mail: primaria@poianastampei.ro
Relaţii suplimentare se pot obţine de luni pana vineri între orele 08:00 - 16:00.
Persoana de contact: Tătaru Mirela- consilier juridic- responsabil resurse umane.
11. Calendarul de desfăşurare a concursului:
	Nr.

Crt.
	Activități
	Data și Ora

	1.
	Publicarea anunțului
	04.09.2026

	2.
	Depunerea dosarelor de concurs ale candidatilor
	04.09.2026
17.09.2026
ora 16.00

	3.
	Selecția dosarelor de către membrii comisiei de concurs
	21.09.2026
ora 10.00

	4.
	Afișarea rezultatelor selecției dosarelor
	21.09.2026
ora 14.00

	5.
	Depunerea contestațiilor privind rezultatele selecției dosarelor
	22.09.2026
până la ora 14.00

	6.
	Afișarea rezultatelor soluționării contestațiilor
	23 .09.2026
ora 14.00

	7.
	Susținerea probei scrise
	25.09.2026
ora 10.00

	8.
	Afișarea rezultatelor la proba scrisă
	25.09.2026
până la ora 16.00

	9.
	Depunerea contestațiilor privind rezultatele obținute la proba scrisă
	28.09.2026
până la ora 16.00

	10.
	Afișarea rezultatelor soluționării contestațiilor
	29.09.2026
ora 16.00

	11.
	Susținerea probei interviu
	30.09.2026
ora 10.00

	12.
	Comunicarea rezultatelor după susținerea interviului
	30.09.2026
până la ora 16.00

	13.
	Depunerea contestațiilor privind rezultatul interviului
	01.10.2026
până la ora 16.00

	14.
	Afișarea rezultatelor soluționării contestațiilor
	02.10.2026
ora 16.00

	15.
	Afișarea rezultatului final al concursului
	02.10.2026
până la ora 16.00


                                      Primar, 

          Secretarul general al comunei,

                        Ing. Viluț MEZDREA


          Alina IVAN 

